Gerugte dat Dozi kanker het, het die naweek op sosiale media die rondte gedoen. Die boodskap is saam met ’n foto, waarop ’n brandmaer Dozi saam aanhanges poseer, gedeel. Die foto is glo gedokter. Die oorspronklike foto en die foto wat rondgestuur is, lyk glo nie dieselfde nie.
“Ek het nie kanker nie, dames en here, ek is baie jammer. Ek het hard gewerk en ek hou myself besig. Ek is so bly om te sien soveel mense is nog lief vir my en gee om. Julle gaan dit nie glo nie, maar ek is gesond.”